সাগর-রুনি হত্যাকাণ্ড

সাগর সারোয়ার ও মেহেরুন রুনি হত্যাকাণ্ড (সাগর-রুনি হত্যা মামলা নামেও পরিচিত) হল ২০১২ সালের ১১ ফেব্রুয়ারি সংঘটিত হত্যাকাণ্ড, যেখানে প্রখ্যাত সাংবাদিক দম্পতি সাগর সারোয়ার ও মেহেরুন রুনি তাদের পেশাগত দৃঢ় কর্মকাণ্ডের কারণে ঢাকায় নিজ বাসভবনে অজ্ঞাত দুর্বৃত্ত কর্তৃক উভয়েই ছুরিকাঘাতে নিহত হন। মামলাটি এখনও চলমান রয়েছে।

বিডিআর হত্যাকান্ড সম্পর্কে আওয়ামীলীগ ও ভারতের সংশ্লিষ্টতার গোপন তথ্য তাদের কাছে থাকার কারনে পরিকল্পিতভাবে তাদের হত্যা করা হয় বলে অনেক আগে থেকেই গুঞ্জন শোনা যাচ্ছে। এমপি শাওনের কিলার বাহিনী দিয়ে, বর্তমানে ক্ষমতাচ্যুত ও তৎকালীন প্রধানমন্ত্রী শেখ হাসিনার সরাসরি নির্দেশে সাগর-রুনি হত্যাকান্ড সংঘটিত হওয়ার প্রমান সম্প্রতি মিলেছে ফাঁস হওয়া কল রেকর্ডে।

এই দম্পতির হত্যাকাণ্ডটি বাংলাদেশে উচ্চ-স্তরের রাজনৈতিক মনোযোগ ও গণমাধ্যমে ব্যাপক আলোড়ন তুলে এবং সরোয়ার জার্মানিতে থেকে ডয়চে ভেলের সাংবাদিক হিসেবে কাজ করতেন বলে জার্মানির আগ্রহও প্রকাশ পায়। ফলে মামলাটি নিয়ে সাংবাদিক সহ আন্তর্জাতিক গণমাধ্যমের স্বাধীনতা সংস্থাগুলিও নিবিড়ভাবে পর্যবেক্ষণ করে। এই দম্পতির হত্যাকাণ্ড বাংলাদেশী সাংবাদিকদের প্রতিনিধিত্বকারী সংগঠনগুলিকেও একীভূত করে তোলে যারা একসময় বিভিন্ন দলে বিভক্ত ছিল।

পরিবারের এক প্রতিনিধি জানান, "গত ২৫ বছরে এটি বাংলাদেশে সর্বাধিক আলোচিত/লিখিত, অগ্রাধিকারপ্রাপ্ত মামলা।" ২০১৭ সালে হত্যার পঞ্চম বার্ষিকীতে তদন্ত প্রতিবেদন প্রকাশের আহ্বান জানিয়ে এক প্রতিবাদ মিছিলের ডাক দেওয়া হয়।

ব্যক্তিগত ও পেশাগত তথ্য 

গোলাম মোস্তফা সরোয়ার মূলত সাগর সরোয়ার নামেই বেশি পরিচিত ছিলেন। তার পরিবার পুরান ঢাকার বাসিন্দা। তিনি ২০১১ সালের ডিসেম্বর থেকে মাছরাঙা টেলিভিশনের সম্প্রচার সংবাদ সম্পাদক হিসেবে কর্মরত ছিলেন। তিনি এর আগে জার্মানির বনে অবস্থিত দক্ষিণ এশিয়া বিভাগের অংশ হিসেবে জার্মান সম্প্রচারমাধ্যম ডয়চে ভেলের বাংলা পরিষেবাতে তিন বছর কাজ করেন৷ ডয়চে ভেলের আগে তিনি ইত্তেফাক (আনুমানিক ১৯৯৭), যুগান্তর এবং সংবাদ পত্রিকার কলামিস্ট এবং রিপোর্টার হিসাবে মুদ্রণ বিভাগে কাজ করেন। তিনি একজন এনার্জি রিপোর্টার হিসেবে পরিচিত ছিলেন এবং তার কাজও ট্রেড ম্যাগাজিন প্ল্যাটস অয়েলগ্রাম নিউজে প্রকাশিত হয়েছিল।

আরও দেখুন

বাংলাদেশে নিহত সাংবাদিকের তালিকা

তথ্যসূত্র

বহিঃসংযোগ

বিষয়শ্রেণী:২০১২-এ বাংলাদেশ
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশে গুপ্তহত্যা
বিষয়শ্রেণী:২০১২-এ বাংলাদেশে খুন
বিষয়শ্রেণী:২০১২-এ মৃত্যু
বিষয়শ্রেণী:২০১২-এ এশিয়ায় খুন
বিষয়শ্রেণী:বাংলাদেশী নারী সাংবাদিক
বিষয়শ্রেণী:আজিমপুর গোরস্থানে সমাধিস্থ
বিষয়শ্রেণী:খুনের শিকার নারী
বিষয়শ্রেণী:বিবাহিত দম্পতি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:বাংলাদেশ আওয়ামী লীগের কেলেঙ্কারি
বিষয়শ্রেণী:বাংলাদেশে অমীমাংসিত খুন
বিষয়শ্রেণী:বাংলাদেশে পুরুষের বিরুদ্ধে সহিংসতা